**PROCEDURĂ DE TRANZACȚIONARE A GARANȚIILOR DE ORIGINE**

**CAPITOLUL I: Scop și domeniu de aplicare**

**Art. 1**

Prezenta Procedură privind tranzacționarea garanțiilor de origine (denumită în continuare „**Procedura**”) reglementează modul și condițiile de vânzare, cumpărare și transfer al garanțiilor de origine a energiei electrice (în continuare: „**GO**”).

**Art. 2**

Bursa Română de Mărfuri (Romanian Commodities Exchange) S.A. (denumită în continuare „**BRM**”) stabilește cantitatea de GO pentru care organizează vânzarea la licitație a garanțiilor de origine este un operator de piață care asigură vânzarea-cumpărarea GO conform regulilor prevăzute de prezenta Procedură.

**Art. 3**

Ori de câte ori sunt utilizați în prezenta Procedură, termenii au următorul înțeles:

**AIB** - organizația ''Association of Issuing Bodies'' (Asociația organismelor emitente), cu sediul în Bruxelles, Belgia, care reglementează Certificatul energetic european.

**Legislație aplicabilă** - legile și reglementările aplicabile Participantului la licitație în temeiul oricărei jurisdicția aplicabilă.

**Licitație** - procedura de vânzare a garanțiilor de origine prin intermediul sistemului de licitație în conformitate cu dispozițiile prezentei Proceduri.

**Participant** - o persoană juridică sau fizică care intenționează să tranzacționeze sau tranzacționează GO în baza prezentei Proceduri.

**Garanție** - garanție acceptată în mod explicit de BRM și recunoscută de Procedură ca fiind garanție pentru îndeplinirea obligațiilor Participantului în baza tranzacțiilor încheiate.

**Piață** – locul de tranzacționare a GO care este reglementat de prezenta Procedură.

**Produs GO** - un set de caracteristici ale GO care sunt vândute la licitație conform Anexei 4 la prezenta procedură.

**Registru** - sistem electronic instituit și gestionat de autoritatea competentă pentru emiterea garanțiilor de origine.

**Art. 4 - Calitatea de Participant**

Pot avea calitatea de Participant la Piață producătorii și furnizorii de energie electrică, în calitate de vânzători sau cumpărători, după ce au aderat la prezenta procedură prin semnrea documentelor contractuale puse la dispoziție în acest sens de BRM.

**CAPITOLUL II: Reguli generale**

**Art. 5**

(1) Prezenta procedură se aplică sesiunilor de tranzacționare pentru Produse GO. Produsele GO pot fi tranzacționate doar după înregistrarea acestora în Registrul ținut de un membru AIB, respectiv în Registrul ținut de ANRE, după caz, și verificarea valabilității lor.

(2) Tranzacționarea produselor se realizează în baza ordinelor introduse de participanți, conform mecanismului de tranzacționare compatibil cu modalitatea de post-tranzacționare aleasă de participantul ce introduce ordinul inițiator.

(3) Transferul GO se realizează prin încheiereacontractului propus de participantul inițiator.

**Art. 6**

(1) BRM se asigură de caracterul ferm al tranzacțiilor prin perceperea de garanții de participare la tranzacționare și urmărirea încheierii tranzacției.

(2) Pentru a putea înregistra un ordin, participanţii vor constitui o garanţie la dispoziţia BRM, care se calculează automat de către sistemul de tranzacţionare ca produs dintre cantitatea de GO din ordin, preţul ordinului introdus în platforma de tranzacţionare (fără TVA) şi procentul de 2% ca procent standard, urmând ca această valoare să poată fi diminuată în urma unor ajustări în raport cu evoluţia pieţei şi nevoile participanţilor, cu informarea acestora în prealabil. În cazul ordinelor tranzacţionate folosind ca monedă de tranzacţionare EUR, platforma efectuează în mod automat conversia valutară la cursul Băncii Naţionale a României, comunicat pentru ziua înregistrării ordinului de tranzacţionare.

(3) Garanţia prevăzută la alin. (2) poate fi constituită în una din următoarele forme:

a) ordin de plată;

b) scrisoare de garanţie emisă de o bancă.

(4) Garanţia constituită conform alin. (2) de către participanţii în contul unui ordin pentru care s-a încheiat o tranzacţie rămâne la dispoziţia BRM până la transmiterea către BRM a copiei contractului de vânzare-cumpărare, în format electronic, semnat de părţile din tranzacţie. Termenul de transmitere a contractului de vânzare-cumpărare este de cel mult 5 zile lucrătoare de la data încheierii tranzacţiei, Până la eliberarea sa, garanţia constituită în contul ordinului în baza căruia a fost încheiată o tranzacţie nu va putea fi folosită pentru garantare în situaţia participării la tranzacţionarea unui alt Produs GO.

(5) Garanţiile constituite sunt executate de BRM conform prevederilor procedurii privind conduita de participare la piaţă, în cazul neîndeplinirii obligațiilor prevăzute la alin (4).

(6) După îndeplinirea obligaţiilor prevăzute la alin. (4), garanţia va fi pusă la dispoziţia participantului, existând şi posibilitatea menţinerii sale la BRM, la solicitarea participantului, în vederea înregistrării unor ordine viitoare.

(7) Eliberarea garanţiilor se face în termen de 3 zile lucrătoare de la data depunerii unei cereri scrise, indicându-se, pentru cele constituite prin ordin de plată, contul şi banca unde se vor restitui sumele.

(8) Părţile pot solicita anularea tranzacţiilor eronate, intervenite ca urmare a unei erori umane, conform prevederilor procedurii privind conduita de participare la piaţă.

**CAPITOLUL III: Reguli de tranzacționare**

**Art. 7 – Lansarea produsului la tranzacționare**

(1) Produsul se lansează la tranzacționare de către orice participant.

(2) Pentru lansarea la tranzacționare a produsului, participantul transmite către BRM un ordin iniţiator, cu menţionarea cel puţin a următoarelor elemente:

a) denumirea participantului iniţiator al ordinului şi/sau a reprezentantului împuternicit;

b) cantitatea de Produse GO propusă pentru tranzacţionare;

c) preţul propus la lansarea produsului;

d) mențiunea cu privire la posibilitatea tranzacționării parțiale/cu mai mulți participanți a ordinului;

e) data şi ora la care se doreşte organizarea sesiunii de tranzacţionare;

f) contractul propus;

g) orice alte informaţii şi/sau documente considerate necesare pentru claritatea şi transparenţa procesului de licitare.

(2) Preţul propus va putea fi publicat odată cu ordinul iniţiator sau introdus în sistemul de tranzacţionare la începutul sesiunii de tranzacționare, la opţiunea participantului.

(3) Ordinul iniţiator, precum şi celelalte documente asociate, se vor transmite în format electronic (e-mail sau ca formular online aferent software-ului de tranzacţionare către un reprezentant BRM).

(4) BRM îşi rezervă dreptul de a nu valida acele ordine iniţiatoare care sunt formulate astfel încât, în mod evident, nu pot fi tranzacţionate, spre exemplu: preţ şi/sau cantitate vădit disproporţionate faţă de o intenţie de tranzacţionare reală, apreciată de către BRM în mod rezonabil. În asemenea situaţii, anterior deciziei de a nu valida ordinul, BRM va solicita clarificări în timp util iniţiatorului ordinului, urmând ca, în situaţia în care clarificările transmise şi/sau corecţiile privind elementele ordinului nu sunt considerate suficiente sau complete, ordinul nu va intra la tranzacţionare iar oferta neconformă va fi publicată pe website cu motivația respingerii.

(5) BRM va publica pe website ordinul iniţiator şi documentele/informaţiile însoţitoare cu cel puţin 3 zile lucrătoare înaintea datei la care a fost programată sesiunea de tranzacţionare.

(6) Data şi ora sesiunii de tranzacţionare vor fi stabilite împreună cu un reprezentant BRM înainte de transmiterea documentelor și va fi comunicată pe website până la momentul publicării ordinului inițiator.

**Art. 8 - Etapele procesului de tranzacționare**

Fazele procesului de desfășurare a licitaţiei sunt redate în continuare:

(1) Mecansimul de tranzacționare de tip simplu competitiv este derulat în 3 faze cu respectarea următoarelor criterii generale privind operațiunile cu ordine:

- Un participant va putea introduce ordine doar pe un sens, fie vânzare, fie cumpărare în funcție de calitatea sa în cadrul licitației și de sensul ordinului initiator.

- Introducerea și modificarea ordinelor se validează de sistemul de tranzacționare în condițiile existenței în prealabil a garanției de participare la licitației calculată de sistemul de tranzacționare ca procent din valoarea ordinului de tranzacționare multiplu de cantitate și prețul ordinului introdus.

- La introducerea unui ordin în platforma de tranzactionare participantul trebuie să selecteze în tichetul de ordine sensul, puterea pe interval de decontare și pretul, restul elementelor ca identitate participant, produsul și perioada valabilitate ordin fiind predefinite de sistemul de tranzacționare.

FAZA I

(2) Ordinul participantului inițiator este introdus automat de sistemul de tranzacționare la deschiderea licitatiei, cu respectarea conditiilor de sens, respectiv cumpărare/vânzare, cantitate și preț, din oferta inițiatoare și nu poate fi anulat sau modificat din punct de vedere cantitativ pe durata întregii licitației, inclusiv în fazele 2 si 3. Participantul inițiator nu poate introduce un alt ordin în sistemul de tranzacționare indiferent de sensul și atributul ordinului inițiator.

(3) In această fază sunt permise următoarele operațiuni cu ordine:

- modificări de preț pentru ordinul inițiator

- introducerea de ordine de sens contrar sensului ordinului inițiator

- modificări de preț în sensul îmbunătățirii ofertei pentru ordinele sens contrar ordinului inițiator

(4) În această fază nu sunt permise următoarele operațiuni cu ordine și tranzacții:

- încheierea de tranzacții

- anularea ordinelor

- modificări de ordine în sensul diminuării cantității, pentru ordinele de sens contrar ordinului inițiator.

FAZA A II–A

(5) În această fază sunt permise următoarele operațiuni cu ordine și tranzactii:

- modificări de preț pentru ordinul inițiator

- introducerea de ordine de sens contrar sensului ordinului inițiator

- modificări de preț în sensul imbunătățirii ofertei pentru ordinele de sens contrar ordinului inițiator

- încheierea de tranzacții

(6) În această faze nu sunt permise următoarele operațiuni cu ordine:

- anularea ordinelor

- modificări de ordine în sensul diminuării cantității, pentru ordinele sens contrar ordinului inițiator

FAZA A III-A

(7) În această fază sunt permise următoarele operațiuni cu ordine și tranzactii:

- încheierea de tranzacții

- modificări de preț pentru ordinul inițiator

(8) În această fază nu sunt permise următoarele operațiuni cu ordine:

- introducerea de ordine noi

- modificări de orice de fel pentru ordinele sens contrar ordinului inițiator

- anularea ordinelor

(9) Cu privire la valabilitatea în timp a ordinelor este predefinită opțiunea: - „DAY”, caz în care ordinul rămâne activ și este executabil până la închiderea sedinței de tranzacționare, dar nu mai târziu de data de expirare a produsului respectiv.

(10) Durata fiecărei faze de licitație este predefinită la 10 minute. Modificarea duratei fazelor se face ca urmare a unei solicitări din partea participantului inițiator, agreată de BRM.

**Art. 9 Corelarea ordinelor**

Procesul de corelare a ordinelor este descris în continuare:

(1) Pentru ordinul inițiator de vânzare al participantului inițiator, se realizează corelarea ordinului de vânzare cu un ordin de cumpărare cu același preț sau cu un preț mai mare, pentru cantitatea maximă determinată de concurența cantităților menționate în cele două ordine de sens contrar, la prețul cel mai bun al ordinului de cumpărare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.

(2) Pentru ordinele de vânzare introduse de orice participant cu excepția participantului initiator se realizează corelarea ordinului de vânzare cu un ordin inițiator de cumpărare cu același preț sau cu un preț mai mare, pentru cantitatea maximă determinată de concurența cantităților menționate în cele două ordine de sens contrar, la prețul ordinului de vânzare.

(3) Pentru ordinul inițiator de cumpărare al participantului initiator, se realizează corelarea ordinului de cumpărare cu un ordin de vânzare cu același preț sau cu un preț mai mic, pentru cantitatea maximă determinată de concurența cantităților menționate în cele două ordine de sens contrar, la prețul cel mai bun al ordinului de vânzare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.

(4) Pentru ordinele de cumpărare introduse de orice participant cu excepția participantului inițiator se realizează corelarea ordinului de cumpărare cu un ordin inițiator de vânzare cu același preț sau cu un preț mai mic pentru cantitatea maximă determinată de concurența cantităților menționate în cele două ordine de sens contrar, la prețul ordinului de cumpărare.

**CAPITOLUL IV: Contractul de bursa si raportul de tranzacționare**

**Art. 10 – Raportul de tranzacționare**

1. La sfârşitul fiecărei şedinţe de tranzacţionare, BRM emite raportul de tranzacţionare în care sunt menţionate următoarele elemente:
2. Produsul GO tranzacţionat;
3. ordinele iniţiale introduse pentru fiecare Produs GO tranzacţionat;
4. modificările ordinelor în cadrul şedinţei de tranzacţionare;
5. tranzacţiile încheiate cu menţionarea cantităţilor, a preţurilor şi a părţilor din tranzactie;
6. alte elemente relevante privind şedinţa de tranzacţionare.
7. Raportul de tranzacționare este semnat olograf sau electronic și transmis către părțile în tranzacții în format electronic pentru a fi contrasemnat.

**CAPITOLUL V: Transferul GO**

Art. 12 – Transferul GO

(1) În urma confirmării plății prețului de către cumpărător, BRM va efectua transferul GO în Registrul ținut de un membru AIB, respectiv în Registrul ținut de ANRE, după caz, din contul vânzătorului în contul cumpărătorului părți la tranzacție..

(3) Pentru urmărirea executării obligaţiilor de plată părțile pot opta pentru folosirea unui cont „ESCROW” sau contului BRM asimilat cu un cont ESCROW. Acest cont are următoarele avantaje:

- vânzătorul poate verifica alimentarea contului „ESCROW” sau similar;

- ulterior alimentării contului, BRM poate iniţia procedura de transfer de proprietate a certificatelor în contul cumpărătorului;

- banca/BRM va efectua transferul din contul “ESCROW” sau similar, în momentul în care transferul de proprietate al certificatelor va fi confirmat.

**ANEXA 1**

**Procedura Bursei Române de mărfuri**

**de TRANSFER a DE garantiilor de origine**

# Art. 1

(1) Prezenta anexă este parte integrantă din Procedura Bursei Române de Mărfuri privind tranzacţionarea garantiilor de orgine.

(2) Dispoziţiile prevăzute în Procedura Bursei Române de Mărfuri privind tranzacţionarea garantiilor de orgine sunt aplicabile prezentei anexe, în măsura în care nu contravin prevederilor acesteia.

**Art. 2**

(1) Orarul de tranzacţionare a activelor de tranzacţionare de schimb este cel stabilit în produsul de tranzacţionat.

(2) Procedura de tranzacţionare poate fi programată să se desfăşoare pe durata a una sau mai multe zile.

**ANEXA 2**

Model Ordin inițiator

**Ordin iniţiator Nr. Cumpărare/Vanzare : Produs GO**

|  |  |
| --- | --- |
| Participant |  |
| Denumire/ | Conform Anexa 4 |
| Cantitate/ Quantity | …. |
| Atribut | Total/Partial – se vor depun oferte pentru întreaga cantitate/ se pot depune oferte pentru o cantitate partiala |
| TERMEN DE LIVRARE | Conform contract anexat |
| TERMEN DE PLATA | Conform contract anexat |
|  |  |
| Condiţii de participare pentru vânzători | Dovada existenţei Produselor GO conform legislatiei aplicabile |
| Garanţia bursieră | Confor Procedura de tranzactioanre  **Garanţia va fi constituită în contul BRM - cont Euro:**  **RO93 RNCB 0082 0009 9180 0643 sau**  **cont LEI RO50 RNCB 0082 0009 9180 0641** sau SGB depusă la sediul BRM |
| Comision bursier | Comisionul decizie BRM |

DATA PROPUSĂ PENTRU DESFĂŞURAREA ŞEDINŢEI (la minim 3 zile de la tranmiterea OI)

**Client:**

**Numele dvs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Nume, prenume) (Semnătura autorizată)

**ANEXA 3**

***Model ordin de sens contrar***

***ORDIN DE SENS CONTRAR ORDINULUI INIŢIAT DE \_\_\_\_\_\_\_\_\_\_\_\_\_\_\_\_\_\_\_\_\_\_\_***

***PRIVIND TRANZACŢIONAREA DE \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

PARTICIPANT \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• BROKER / PERSOANA DE CONTACT \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• PRODUS \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• VÂNZARE/CUMPĂRARE \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• CANTITATE \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• ATRIBUT (T/P) \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• LIMITA DE PREŢ ACCEPTATĂ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Am luat cunoştinţă şi ne angajăm** să respectăm specificaţiile şi anexele ordinului iniţiator.

**Am luat cunoştinţă şi ne angajăm** să respectăm prevederile Regulamentului Bursei Române de Mărfuri privind organizarea şi funcţionarea procedurii de tranzacţionare.

**Participant:**

(Nume, prenume) (Semnătura autorizată şi ştampila)

**ANEXA 4 – Specificațiile produselor GO**

|  |  |
| --- | --- |
| Tipul Produsului | Produs AIB: Garanții de origine emise în conformitate cu legislațiile aplicabile, care sunt emise în conformitate cu normele AIB.  Produs non-AIB: Garanții de origine emise de ANRE. |
| Transferul garanțiilor de  origine | Transfer AIB: Livrare prin intermediul registrului gestionat de  Autoritatea de reglementare din Ungaria și de alți membri AIB.  Transfer non-AIB: Livrare prin intermediul registrului gestionat de  ANRE. |
| Denumirea Produsului | Produs AIB: GO *mmm-YYYY, Țara, Tehnologie, Anul de punere în  funcțiune, Tipul de sistem de promovare*  Produs non-AIB: Non-AIB GO *mmm-YYYY,* România*, Tehnologie, Tipul de sistem de promovare.* |
| Zile de tranzacționare | Stabilit de Calendarul de tranzacționare. |
| Cantitatea minimă  (mărimea lotului) | 1 MWh |
| Mărimea pasului  (caracteristica  prețului în timpul  transmiterii  ordinului) | Un cent de euro pe MWh, 0,01 €/MWh |
| Monedă | Euro |
| Moment de deschidere a  sedintei de tranzactionare | Conform OI |
| Moment de deschidere a  sedintei de tranzactionare | Conform OI |
| Data transmiterii  rezultatelor | La finalul sedintei de tranactionare |
| Tipuri de ordine | Limita de pret |
| Atribute selectabile  pentru ordine | Pentru Produsele AIB: Tehnologie, Anul de punere în funcțiune, Luna de producție, Tipul de sistem de promovare, Țara  Pentru Produsele non-AIB: Tehnologie, Tipul de sistem de promovare, Luna de producție. |
| Tehnologii  selectabile | Se pot selecta una sau mai multe opțiuni din tehnologiile disponibile, în  funcție de atributele GO depuse pentru  licitația respectivă. |
| Anii de punere în funcțiune  selectabili | Una sau mai multe opțiuni selectate în fiecare an de punere în funcțiune, în  funcție de caracteristicile GO. |
| Luni de producție  selectabile | Una sau mai multe opțiuni selectate în fiecare perioadă de producție relevantă, în funcție de caracteristicile GO. |
| Țări selectabile | Una sau mai multe opțiuni selectate dintre statele membre AIB în funcție de caracteristicile GO. |
| Perioada de producție | 1 lună din an |